அவர் சிங்கப்பூருக்கு சென்ற போதும் இதே கதைதான். அங்கு முகம்மது இஸ்மாயில் மரைக்காயர் என்பவர் ‘தாவூத்ஷா ஒரு காதியானி! காபீர்! அவருக்கு எந்த முஸ்லிமும் வரவேற்புக் கொடுக்கக் கூடாது! அவரது கூட்டங்களுக்குப் போகக் கூடாது! அவருக்கு நிதி உதவி செய்யக் கூடாது!’ என்று நோட்டீஸ் அடித்து, ஊரெங்கும் வழங்கினார். அது கையும் களவுமாகப் பிடிபட்டது போல ஆயிற்று. அவர் மீது தாவூத்ஷா வழக்குத் தொடர்ந்தார். “தாவூத்ஷா காதியானியும் அல்ல, காபீரும் அல்ல!” என்று நீதிமன்றத்தில் தீர்ப்புக் கூறப்பட்டது. முகம்மது இஸ்மாயில் மரைக்காயருக்கு 5,000 டாலர் அபராதம் விதிக்கப்பட்டது!